સુરત અને નવસારીનાં સાંસદો અનુક્રમે દર્શના જરદોશ, સી. આર. પાટીલે સુરતને વહેલી તકે આંતરરાષ્ટ્રીય ઍર કનેક્ટિવીટી આપવાનાં વચનો આપ્યા હતા, તે હવે પોકળ સાબિત થતાં હોય તેવું લાગી રહ્યું છે. સુરત ઍરપોર્ટ ડૉમેસ્ટિક ફ્લાઈટનાં અૉપરેશનોથી ધમધમતું થયું છે. દિવસની 30થી વધુ ફ્લાઈટનું ઉડાન સુરત ઍરપોર્ટથી થઈ રહ્યું છે. 30મી નવેમ્બરથી સુરત ઍરપોર્ટથી ગોવાની ત્રીજી ડેઈલી ફ્લાઈટની શરૂઆત થઈ છે. આ ઉપરાંત જેસલમેર, ઉદેપુર અને વારાણસીની પણ કનેક્ટિવીટી શરૂ થતાં સુરતીઓનો આનંદ બેવડાયો છે.